
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1165 

9 Νοεμβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύοτασης του κοινωφελούς ιδρύματος με 
την επωνυμία «ΜΟΡΦΩΤΙΚΟ ΙΔΡΥΜΑ Ε.Σ.Η.Ε.Α.» 
και κύρωση του οργανισμού αυτού. 1 

ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων στους Υφυπουργούς Γεωρ¬ 
γίας Κωνσταντίνο Βρεττό και Παρασκευά Φούντά 2 
Τροποποίηση της 48718/ΔΕΚΟ 1143/1.8.95 απόφασης 
των Υπουργών Εθνικής Οικονομίας και Οικονομικών 3 
Μέτρα περιορισμού κυκλοφορίας οχημάτων στο 

Εμπορικό Κέντρο της Αθήνας. 4 

Ανανέωση άδειας λειτουργίας του Κεντρικού Πρακτο¬ 
ρείου Ημερήσιου και Περιοδικού Τύπου Α.Ε.». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 53413/12473/98 απόφαση 
του Υφυπουργού Εσωτ., Δημ. Διοίκησης και Αποκέ¬ 
ντρωσης . 6 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 

Έγκριση σύστασης του κοινωφελούς ιδρύματος με την 
επωνυμία «ΜΟΡΦΩΤΙΚΟ ΙΔΡΥΜΑ Ε.Ε.Σ.Η.Ε.Α.» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 15829/19.2.1998 πράξη της συμβολαιογρά¬ 
φου Αθηνών Σταματίας Καραγιαννοπούλου με την οποία 
η Ένωση Συντακτών Ημερησίων Εφημερίδων Αθηνών 
(Ε.Σ.Η.Ε.Α.) σύστησε κοινωφελές ίδρυμα μετηνεπωνυμία 
«ΜΟΡΦΩΤΙΚΟ ΙΔΡΥΜΑ Ε.ΣΎ.ΑΈ.» και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 
2039/39, β) 101 και 119 του Εισαγωγικού Νόμου του Αστι¬ 
κού Κώδικα και γ) 108 και 110 του Αστικού Κώδικα. 

3. Την από 20.5.1998 γνωμοδότηση του Συμβουλίου 
Εθνικών Κληροδοτημάτων. 


4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών (ΦΕΚ 
922Β77.10.1996). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
μετην επωνυμία «ΜΟΡΦΩΤΙΚΟ ΙΔΡΥΜΑ Ε.Σ.Υ.Α.Ε.», η οο- 
ποία έγινε από την ΕΣΥΕΑ με την αριθμ. 15829/1998 Πρά¬ 
ξη της συμβολαιογράφου Αθηνών Σταματίας Καραγιαν- 
νοπούλου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και Θρησκευ¬ 
μάτων και Πολιτισμού και διέπεται από τις διατάξεις της 
παραπάνω συστατικής του πράξης, του παρακάτω ορ¬ 
γανισμού, του ΑΝ 2039/1939 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
μετην επωνυμία «ΜΟΡΦΩΤΙΚΟ ΙΔΡΥΜΑ ΕΣΥΕΑ». 

Άρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΜΟΡΦΩΤΙ¬ 
ΚΟ ΙΔΡΥΜΑ ΕΣΥΕΑ», που συστήθηκε από την ΕΣΥΕΑ με 
την αριθ. 15829/19.2.1998 πράξη της συμβολαιογράφου 
Αθηνών Σταματίας Καραγιαννοπούλου, αποτελεί νομικό 
πρόσωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος οργα¬ 
νισμού, του ΑΝ. 2039/1939, όπως κάθε φορά ισχύει ο νό¬ 
μος αυτός και των διαταγμάτων που εκδόθηκαν ή θα εκ¬ 
δοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 

ιδρύματος και οτο μέσον αυτής την έδρα και το έτος 
έγκρισης της σύστασής του. 

Αρθρο 2. 

Σκοπός 

Σκοπός του Ιδρύματος είναι η ανάπτυξη δραστηριοτή : 
των, που αφορούν, την εν γένει προαγωγή του μορφωτι¬ 
κού και πολιτιστικού επιπέδου της Ελληνικής κοινωνίας 
και ειδικότερα των δημοσιογράφων. 

Για την επίτευξη του σκοπού αυτού, το Ίδρυμα θα προ¬ 
βαίνει: 

α) Στη σύνταξη ή υποβοήθηση μελετών πολιτιστικού, 
εκπαιδευτικού και κοινωνικού χαρακτήρα. 

β) Στη θεσμοθέτηση, προκήρυξη και απονομή βραβείων 
σε συγγραφικά έργα που αναφέρονται σε πολιτιστικά, εκ¬ 
παιδευτικά και κοινωνικά θέματα. 

γ) Στη θεσμοθέτηση, προκήρυξη και χορήγηση υπο¬ 
τροφιών για την προώθηση ερευνών και μελετών που σχε¬ 
τίζονται με τους σκοπούς του ιδρύματος. 

δ) Στη διοργάνωση συνεδρίων και σεμιναρίων, την πα¬ 
ραγωγή έργων και την έκδοση εντύπων και βιβλίων, κα¬ 
θώς και στην εκπόνηση μελετών και ερευνών που σχετί¬ 
ζονται με τους σκοπούς του Ιδρύματος. 

ε) Στη στέγαση της βιβλιοθήκης και του Μουσείου Τύ¬ 
που και στη συγκέντρωση, αξιοποίηση και προβολή του 
υλικού τους, της ιστορίαςτουτύπου καιτων άλλων μέσων 
ενημέρωσης και γενικότερα της δημοσιογραφίας. Και 
στ) Στη συνεργασία, του Ιδρύματος με Α.Ε.Ι. και αντί¬ 
στοιχα Ιδρύματα που λειτουργούν στην Ελλάδα ή το εξω¬ 
τερικό και που θα αποβλέπουν σε συναφείς σκοπούς. 

Άρθρο 3. 

Περιουσία - Πόροι. 

1. Τηνπεριουσίατου Ιδρύματος, αποτελείτοποσόντων 
δέκα εκατομμυρίων (10.000.000) δραχμών που θα εισφέ¬ 
ρει η ιδρύτρια Ε.Σ.Η.Ε.Α. 

2. Οι πόροι του ιδρύματος είναι οι καθαρές εισπράξεις 
που θα προέρχονται από την εν γένει δραστηριότητάτου, 
από εισφορές, συνδρομές ή επιχορηγήσεις καθώς και 
απο δωρεές, κληρονουίες και κληροδοσίες οποιουδήπο- 
τε φυσικού ή νομικού προσώπου προς αυτό. 

3. Όσοι με οποιοδήποτε τρόπο, προσφέρουν προς το 
Ίδρυμα, καταβάλουν προς αυτό τακτική συνδρομή ή ανα¬ 
λαμβάνουν την οικονομική κάλυψη συγκεκριμένων κοινω¬ 
φελών δραστηριοτήτων που εμπίπτουν στους σκοπούς 
του Ιδρύματος ή συμπαρίστανται κατά οποιαδήποτε τρό¬ 
πο στις προσπάθειες που αποβλέπουν στην εξυπηρέτηση 
των σκοπών του, απολαμβάνουν πλεονεκτήματα ή τίτ¬ 
λους (π.χ. «Φίλος του Ιδρύματος», «Δωρητής», «Χορη¬ 
γός», «Ευεργέτης» κ.λπ.), που θα καθορίζονται με από¬ 
φαση του Διοικητικού Συμβουλίου του Ιδρύματος. 

Αρθρο 4. 

Διοίκηση. 

1. Το ίδρυμα διοικείται από Διοικητικό Συμβούλιο, το 
οποίο αποτελείται από δέκα τρία (13) μέλη και βρίσκεται 
σε νόμιμη σύνθεση, έστω και αν, για οποιοδήποτε λόγο, 
τα μέλη του περιορισ:ούν μέχρι επτά )7). Με απόφαση 
του Διοικητικού Συμβουλίου τα μέλη του μπορεί να αυξη¬ 
θούν σε δεκαπέντε (15). 

2. Το Διοικητικό Συμβούλιο του Ιδρύματος, αποτελείται 
από: 

α) Τον εκάστοτε Πρόεδρο και Ταμία του Διοικητικού 
Συμβουλίου της Ε.Σ.Η.Ε.Α. 


β) Τρία (3) μέλη του εκάστοτε Διοικητικού Συμβουλίου 
της Ε.Σ.Η.Ε.Α. 

γ) Ένα (1) επίτιμο μέλος της Ε.Σ.Η.Ε.Α. 

δ) Δύο (2) τακτικά μέλη της Ε.Σ.Η.Ε.Α., πνευματικούς 
ανθρώπους - μέλη αντίστοιχων με τη δραστηριότητάτους 
οργανώσεων. 

ε) Τέσσερα(4) τακτικά μέλη της Ε.Σ.Η.Ε.Α. και 

στ) Ένα (1) δημοσιογράφο, Καθηγητή δημοσιογραφι¬ 
κής σχολής Α.Ε.Ι. 

Τα υπό στοιχεία (β), (γ) και (στ) μέλη του Διοικητικού 
Συμβουλίου του ιδρύματος, εκλέγονται από το Διοικητικό 
Συμβούλιο της Ε.Σ.Η.Ε.Α., ενώ τα υπό στοιχεία (δ) και (ε) 
μέλη, εκλέγονται από τη Γενική Συνέλευση των μελών της 
Ε.Σ.Η.Ε.Α. με τη σχετική πλειοψηφίατων μελών που παρί- 
στανται κατ’ αυτήν. 

3. Η θητεία των μελών του Διοικητικού Συμβουλίου είναι 
τριετής. 

Η θητεία του πρώτου Διοικητικού Συμβουλίου του Ιδρύ¬ 
ματος, λήγει με την λήξη της θητείας του επομένου Διοι¬ 
κητικού Συμβουλίου της Ε.Σ.Η.Ε.Α. Ειδικά όμως, για τον 
εκάστοτε Πρόεδρο και Ταμία του Δ.Σ. της Ε.Σ.Η.Ε.Α. και 
τα μέλη που προέρχονται από αυτό, ο χρόνος της θητεί¬ 
ας τους, είναι αντίστοιχος με το χρόνο της θητείας τους 
στο αξίωμα που κατέχουν στο Δ.Σ. της Ε.Σ.Η.Ε.Α., εφ' 
όσον δεν υπερβαίνει την τριετία. 

4. Τα μέλη του Διοικητικού Συμβουλίου του Ιδρύματος, 
είναι σε κάθε περίπτωση επανεκλέξιμα. 

5. Πρόεδρος και Ταμίας του Διοικητικού Συμβουλίου 
του Ιδρύματος είναι ο εκάστοτε Πρόεδρος και Ταμίας του 
Διοικητικού Συμβουλίου της Ε. Σ. Η. Ε. Α. Το Διοικητικό Σ υ μ- 
βούλιο του Ιδρύματος εκλέγει από τα μέλη του, με την 
απόλυτη πλειοψηφία τους, τον Αντιπρόεδρο και τον 
Γ ραμματέατου Ιδρύματος. 

6. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξειςτης συστατικής 
πράξης και του άρθρου 99του Α.Ν. 2039/1939. 

7. Το Διοικητικό Συμβούλιο συνεδριάζει τακτικά κάθε τρί¬ 
μηνο και εκτάκτως όποτετο ζητήσει ο Πρόεδρος ή πέντε (5) 
απότα μέλη του, μεγραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

8. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
πρόεδρος ή ο νόμιμος αναπληρωτής του. 

9. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

10. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 6 του παρόντος άρθρου. 

11. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

12. Τα μέλη του Διοικητικού Συμβουλίου προσφέρουν 

τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσν έγιναν έπειτα από ει¬ 
δική εντολή του Διοικητικού Συμβουλίου ή της Εκτελεστι¬ 
κής Επιτροπής και αποδεικνύεται ότι πραγματο¬ 
ποιήθηκαν νόμιμα. 

13. Το Διοικητικό Συμβούλιο, μπορεί να συνιστά από τα 
μέλη του, τριμελή Εκτελεστική Ειπιτροπή, στην οποία με 
απόφασή του, μεταβιβάζει κατά πλήρη δικαιοδοσία ορι¬ 
σμένες από τις αρμιδότητές του, καθώς και την ανάθεση 
της εκτέλεσης συγκεκριμένου έργου, μέσα στα πλαίσια 
γενικών οδηγιών, που με την απόφασή του θα της παρέχει. 

Η εκτελεστική Επιτροπή, εκτός από την εκτέλεση του 
συγκεκριμένου έργου που το Διοικητικό Συμβούλιο της 
ανέθεσε με απόφαση του, έχει την αρμοδιότητα για την 
πραγματοποίηση, κάθε γενικής ή ειδικής απόφασης του 
Διοικητικού Συμβουλίου. 

Οι αποφάσεις της εκτελεστικής Επιτροπής που λαμβά- 
νονται μέσα στα πλαίσια των παραπάνω αρμοδιοτήτων 
της, εκτελούνται ως αποφάσεις του Διοικητικού Συμβου¬ 
λίου του Ιδρύματος. 

Τα μέλη της Εκτελεστικής Επιτροπής, δικαιούνται εξό¬ 
δων παράστασης, ανάλογων μετην απασχόλησή τους. Το 
ύψος των εξόδων αυτών, ορίζεται με ειδικά αιτιολογημέ¬ 
νη απόφαση του Διοικητικού Συμβουλίου. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102του Α.Ν. 2039/1939 και 
του από 20.12.1939 β. Δ/τος (ΦΕΚ 552 Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

Τέλος καταρτίζει το ετήσιο πρόγραμμα δράσης για την 
υλοποίηση των σκοπών του ιδρύματος. 

β) Αποφασίζει την πρόσληψη του Γενικού Διευθυντή 
του Ιδρύματος και του αναγκαίου προσωπικού με την 
προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοι βή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα 
της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 


ρυξη ευεργετών και δωρητών, φίλων και χορηγών του 
ιδρύματος. 

ε) Καθορίζει τις προϋποθέσεις για την απόκτηση της 
ιδιότητας των «φίλων», «Δωρητών», «Χορηγών» και «Ευ¬ 
εργετών» του Ιδρύματος, καθώς και τα πλεονεκτήματα 
που ο καθένας από αυτούς απολαμβάνει. 

στ) Το Διοικητικό Συμβούλιο μπορεί να συνιστά από τα 
μέλη του ή από τα μη μέλη του επιτροπές, στις οποίες 
αναθέτει την εκτέλεση ορισμένου έργου μέσα στα πλαί¬ 
σια των οδηγιών που θα παρέχει σ’ αυτές. Οι επιτροπές 
αυτές, των οποίων η ονομασία και η σύνθεση ορίζεται με 
απόφαση του Διοικητικού Συμβουλίου, έχουν συμβου¬ 
λευτικό χαρακτήρα και δεν ρποτελούν όργανα του Ιδρύ¬ 
ματος, προεδρεύονται δε υποχρεωτικά από μέλη του Δι¬ 
οικητικού Συμβουλίου, τα οποία αυτό ορίζει με ειδικά αι¬ 
τιολογημένη απόφασή του. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλονται στα μέλη του 
Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα- 
θέτειτην εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει και υπογράφει μαζί με τον Ταμία τα εντάλ¬ 
ματα πληρωμής για κάθε δαπάνη που προβλέπεται στον 
εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικες εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του Ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του Ιδρύματος και 
ευθύνεται για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιο¬ 
λογημένα απαραίτητο από το Διοικητικό Συμβούλιο 
(λόγω ειδικών συνθηκών), να βοηθείται από υπάλληλο 
του ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα., όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες 
αποδείξεις. 

β) Καταθέτει τα έσοδα του Ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο γιατηνπληρωμή 
εκτάκτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και 
στοιχεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Αρμοδιότητες Διευθυντή. 

Ο Διευθυντής του Ιδρύματος: 

α) Είναι το κύριο εκτελεστικό όργανο του Ιδρύματος και 
προίσταταιτου προσωπικού αυτού. 

β) Μετέχει ως εισηγητής στις συνεδριάσεις του 
Διοικητικού Συμβουλίου και της Εκτελεστικής 
Επιτροπής, όταν αυτή υφίσταται, χωρίς δικαίωμα ψήφου 
και εκτελεί τις αποφάσεις τους. 

γ) Τα προσόντα καιτο ύψος της αμοιβής του Διευθυντή 
καθορίζονται με απόφαση του Διοικητικού Συμβουλίου 
του Ιδρύματος. 

Άρθρο 10. 

Οικονομική διαχείριση. 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π. Δ/τος έγκρισης της 
σύστασης του Ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 


2. Η οικονομική διαχείριση γίνεται με βάση 
προϋπολογισμό και απολογισμό εσόδων και εξόδων, που 
καταρτίζονται σύμφωνα με τις διατάξεις των άρθρων 101 
και 102 του ΑΝ 2039/1939 και του από 20.12.1939 
σχετικού Δ/τος (ΦΕΚ 552 Α'). 

Άρθρο 11. 

Βιβλία και Στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο 
καταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που 
πραγματοποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο κατα¬ 
χωρίζονται τα ονόματα των υποτρόφων, η σχολή που 
φοιτούν, ο χρόνος και το ποσό της υποτροφίας κάθε 
υποτρόφου και τα λοιπά στοιχεία, τα οποία ορίζονται από 
τις διατάξεις του άρθρου 34 του από 18.8.1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

3. Όλα τα οικονομικά βιβλία θα πρέπει να τηρούνται 
κατά τρόπο που να είναι ευχερής και να εξασφαλίζεται ο 
έλεγχος των οικονομικών πράξεων των οργάνων. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/39 και 110 και 
119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 13. 

Διάλυση του Ιδρύματος - Τύχη περιουσίας αυτού. 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του Ιδρύματος, το Διοικητικό Συμβούλιο μπορεί να 
αποφασίσει την διάλυσή του με πλειοψηφία επτά (7) 
τουλάχιστον από τα μέλη του. Όταν το Διοικητικό 
Συμβούλιο αποτελείται από δεκαπέντε (15) μέλη η 
πλειοψηφία αυτή θα πρέπει να είναι οκτώ (8) μέλη. 

3. Σε περίπτωση διάλυσης του Ιδρύματος, η κινητή και 
ακίνητη περιουσία του θα περιέρχεται κατά πλήρη 
κυριότητα στην Ένωση Συντακτών Ημερησίων 
Εφημερίδων Αθηνών» (Ε.Σ.Η.Ε.Α.), ως κεφάλαιο 
αυτοτελούς διαχείρισης για την εκπλήρωση των ιδίων 
σκοπών». 

Στους Υπουργούς Εθνικής Παιδείας και Θρησκευμάτων 
και Πολιτισμού και στον Υφυπουργό Οικονομικών 

αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 30 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ ΠΑΙΔΕΙΑΣ & ΘΡΗΣΚ/ΤΩΝ 

ΓΕΩΡΓΙΟΣ ΔΡΥΣ ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΥΑΓ. ΒΕΝΙΖΕΛΟΣ 

-φ- 

ΑΠΟΦΑΣ ΕΙΣ ΚΑΙ ΕΓ ΚΡΙΣΕΙΣ 

Αριθ. 3396 (2) 

Ανάθεση αρμοδιοτήτων στους Υφυπουργούς Γεωργίας 

Κωνσταντίνο Βρεττό και Παρασκευά Φούντά. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Του άρθρου 16παρ. 5 και22παρ. 3του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/τ.Α'). 

3. Του Π.Δ/τος 402/88 «Οργανισμόςτου Υπουργείου Γε¬ 
ωργίας», όπως τροποποιήθηκε μεταγενέστερα (ΦΕΚ 
187/τ.Α'). 

4. Της 710/2.12.92 απόφασης του Πρωθυπουργού «Σύ¬ 
σταση δέκα τριών (13) θέσεων Υφυπουργών» (ΦΕΚ 
172/τ.Β'). 

5. Του Π.Δ/τος 366/1998 «Διορισμός Υπουργών και 
Υφυπουργών» (ΦΕΚ 245/τ.Α'). 

6. Του άρθρου 29 Ατού Ν. 1558/1985 (ΦΕΚ 137/τ.Α'), 
όπως προστέθηκε με το άρθρο 27 του Ν. 2081/1992 (ΦΕΚ 
154/τ.Α') και αντικαταστάθηκε με το άρθρο 1 παρ. 2α του 
Ν. 2469/1997 (ΦΕΚ 38/τ.Α'). 

7. Το γεγονός ότι από την παρούσα απόφαση, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Ο Υπουργός Γεωργίας, έχει την ευθύνη για τη διαμόρ¬ 
φωση της πολιτικής του Υπουργείου στα πλαίσια της γε¬ 
νικότερης κυβερνητικής πολιτικής και των αποφάσεων 
του Υπουργικού Συμβουλίου και των άλλων συλλογικών 
κυβερνητικών οργάνων και είναι αρμόδιος για όλα τα θέ¬ 
ματα, που αφορούν στα ετήσια και πολυετή προγράμμα¬ 
τα ιδιωτικών και δημοσίων επενδύσεων, στα προγράμμα¬ 
τα ανάπτυ ξης και στα μέτρα πολιτικής τιμών και οικονομι¬ 
κών ενισχύσεων. 

Αρθρο 2 

1. Στον Υφυπουργό Γεωργίας Κωνσταντίνο Βρεττό ανα¬ 
θέτουμε την άσκηση των αρμοδιοτήτων που απορρέουν 
από τις κείμενες διατάξεις για τα αντικείμενα: 

α) Της Γ ενικής Διεύθυνσης Φυτικής Παραγωγής. 

β) Της Γενικής Διεύθυνσης Αλιείας. 

γ) Της Γενικής Διεύθυνσης Γεωργικών Εφαρμογών και 
Έρευνας, πλην των αντικειμένων της Διεύθυνσης Αγροτι¬ 
κού Συνεργατισμού και Ομαδικών Δραστηριοτήτων που 
θα ασκεί ο Υπουργός. 

δ) Της Γενικής Διεύθυνσης Εγγειοβελτιωτικών Έργων 
και Γ εωργικών Διαρθρώσεων, πλην των αντικειμένων της 


Διεύθυνσης Προγραμματισμού και Γεωργικών Διαρθρώ¬ 
σεων τα οποία θα ασκεί ο Υπουργός. 

2. Στον Υφυπουργό Γεωργίας Παρασκευά Φούντά ανα¬ 
θέτουμε την άσκηση των αρμοδιοτήτων που απορρέουν 
από τις κείμενες διατάξεις για τα αντικείμενα: 

α) Της Γενικής Διεύθυνσης Κτηνιατρικής. 

β) Της Γενικής Διεύθυνσης Ζωικής Παραγωγής. 

γ) Της Γενικής Διεύθυνσης Ανάπτυξης και Προστασίας 
Δασών και Δασικού Περιβάλλοντος. 

Άρθρο 3 

Στους Υφυπουργούς αναθέτουμε επίσης την άσκηση 
της αρμοδιότητας της πρότασης για την έκδοση κανονι¬ 
στικών και ατομικών διαταγμάτων καθώς και έκδοση κα¬ 
νονιστικών και ατομικών αποφάσεων, που ανάγονται στα 
αντικείμενα αρμοδιότητας των υπηρεσιών του άρθρου 2, 
πλην αυτών που αφορούν στη χάραξη της γενικότερης 
πολιτικής σε ουσιώδεις τομείς αυτών (ετήσιων και πολυε¬ 
τών προγραμμάτων ανάπτυξης, μέτρων πολιτικής τιμών 
και οικονομικών ενισχύσεων). 

Άρθρο 4 

Από τις αρμοδιότητες που αναθέτουμε στους Υφυ¬ 
πουργούς με τα προηγούμενα άρθρα, εξαιρούνται και 
ασκούνται μόνο από τον Υπουργό: 

α) Η νομοθετική πρωτοβουλία. 

β) Η σύσταση και συγκρότηση όλων εν γένει των συμ¬ 
βουλίων, ομάδων εργασίας και επιτροπών πάσης φύσε- 
ως. 

γ) Η συγκρότηση των Διοικητικών Συμβουλίων των επο- 
πτευομένων από τις Υπηρεσίες του άρθρου 2 Νομικών 
Προσώπων, Οργανισμών και Ιδρυμάτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Νοεμβρίου 1998 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

Ο ΥΠΟΥΡΓΟΣ 

ΓΕΩΡΓΙΟΣ Δ. ΑΝΩΜΕΡΙΤΗΣ 

-♦- 

Αριθ. 34417/ΔΕΚΟ 1987 (3) 

Τροποποίηση της 48718/ΔΕΚΟ 1143/1.8.95 απόφασης 
των Υπουργών Εθνικής Οικονομίας και Οικονομικών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπ’ όψιν: 

1. Τηνπαράγραφο 3, περίπτωση γ'του άρθρου 8του νό¬ 
μου 2232/94 «Σύσταση Οικονομικής και Κοινωνικής Επι¬ 
τροπής και άλλες διατάξεις». 

2. Την υπ’ αριθμόν 48718/ΔΕΚΟ 1143/1.8.95 απόφαση 
των Υπουργών Εθνικής Οικονομίας και Οικονομικών «Κα¬ 
νονισμός αμοιβών, αποζημίωσης μελών και Προέδρου, 
λοιπών δαπανών και γενικής διαχείρισης πόρων της Οι¬ 
κονομικής και Κοινωνικής Επιτροπής». 

3. Την από 4.7.97 με αριθμό πρωτοκόλλου 3000/2670 
επιστολή της ΟΚΕ. 

4. Τον κωδικό εκτάκτου αποθεματικού του προϋπολογι¬ 
σμού της ΟΚΕ οικονομικού έτους 1997 από τον οποίο θα 
καταβληθούν οι με την παρούσα υπουργική απόφαση 
προβλεπόμενες αμοιβές, αποφασίζουμε: 

Την τροποποίηση της ως άνω υπό στοιχείο 2 απόφασής 
μας ως εξής: 



13888 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο άρθρο 15 παράγραφος 1 προστίθεται υπό στοιχείο 
δ' το εξής εδάφιο: «Το ύψος της προβλεπόμενης αποζη¬ 
μίωσης των μελών της ΟΚΕ για τη συμμετοχή τους σε συ¬ 
νεδριάσεις της αντίστοιχης ομάδας τους (Α' εργοδότες, 
Β' εργαζόμενοι, Γ λοιπές κατηγορίες) ορίζεται σε 20.000 
δραχμές κατά συνεδρίαση και μέχρι οκτώ συνεδριάσεις 
το χρόνο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΊΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-♦- 

Αριθ. ΔΜΕΟ/στ/οικ./23II7/Φ.919 (4) 

Μέτρα περιορισμού κυκλοφορίας οχημάτων στο Εμπο¬ 
ρικό τρίγωνο της Αθήνας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Π.Δ. 69/88 «Περί Οργανισμού της Κεντρικής Υπη¬ 
ρεσίας της Γ.Γ.Δ.Ε.» όπως αυτό τροποποιήθηκε με το 
Π.Δ. 340/90 «Περί συστάσεως Γενικών Διευθύνσεων», το 
Π.Δ. 239/91 «Περί συστάσεως Οργανικής Μονάδας στη 
Γ.Γ.Δ.Ε.» και το Π.Δ. 167/92 «Περί τροποποιήσεως του 
Οργανισμού της Γ.Γ.Δ.Ε.». 

2. Τις διατάξειςτωνπαρ. 3,4 καιδτου άρθρου 52του ΚΟΚ 
που κυρώθηκε με το Νόμο 2094/92 (ΦΕΚ 182/Α/ 25.11.92) 
«περί κυρώσεως του Κώδικα Οδικής Κυκλοφορίας», την 
ανάγκη αναβάθμισης της περιοχής, τη συνολική οργάνω¬ 
ση των χρήσεων γης και την κυκλοφοριακή εξυγίανση κα¬ 
θώς και την αποφασιστική ελάττωση της ρύπανσης. 

3. την υπ’ αριθ. ΔΜΕΟ/στ/οικ/1894/Φ.919 από 1.8.97 
Κοινή Απόφαση των Υπουργών Περιβάλλοντος, Χωροτα¬ 
ξίας & Δημοσίων Έργων, Μεταφορών και Επικοινωνιών 
και Δημόσιας Τάξης (ΦΕΚ 684Β/8.8.97) με την οποία τρο¬ 
ποποιήθηκε η υπ’ αριθ. ΔΜΕΟ/στ/οικ/2217 από 4.7.95 Κοι¬ 
νή απόφαση των Υπουργών Περιβάλλοντος, Χωροταξίας 
& Δημ. Έργων, Μεταφορών και Επικοινωνικών, Δημόσιας 
Τάξης και του Αναπλ. Υπουργού Περιβάλλοντος, Χωρο¬ 
ταξίας & Δημ. Έργων, (ΦΕΚ 603Β/10.7.95) «Περί λήψης 
μέτρων περιορισμού κυκλοφορίας οχημάτων στο Εμπο¬ 
ρικό Τρίγωνο της Αθήνας». 

4. Την υπ’ αριθ. ΔΜΕΟ/στ/οικ/2504/Φ.919 από 30.10.97 
Κοινή Απόφαση των Υπουργών Περιβάλλοντος, Χωροτα¬ 
ξίας & Δημοσίων Έργων, Μεταφορών και Επικοινωνικών 
και Δημόσιας Τάξης (ΦΕΚ 992Β/7.11.97) με την οποία πα- 
ρατάθηκε μέχρι και 10 Νοεμβρίου 1998 η ισχύς της υπ’ 
αριθ. ΔΜΕ/στ/οικ/1894 από 1.8.97 Κοινής Απόφασης των 
Υπουργών Περιβάλλοντος, Χωροταξίας & Δημοσίων Έρ¬ 
γων, Μεταφορών & Επικοινωνιών και Δημόσιας Τάξης 
(ΦΕΚ 684Β/8.8.97) «Περί λήψης μέτρων περιορισμού κυ¬ 
κλοφορίας οχημάτων στο Εμπορικό Τρίγωνο της Αθήνας». 

Και επειδή: 

Η υπ’ αριθ. ΔΜΕΟ/στ/οικ./1894/Φ919 από 1.8.97 Κοινή 
Υπουργική Απόφαση των Υπουργών ΠΕ.ΧΩ. και Δ.Ε., Με¬ 
ταφορών και Επικοινωνιών και Δημόσιας Τάξης (ΦΕΚ 
684Β/8.8.97) περιλαμβάνει ένα σύνολο μέτρων για την 
ομαλή και ασφαλή διεξαγωγή της κυκλοφορίας των πε¬ 


ζών αλλά και των οχημάτων στην περιοχή του Εμπορικού 
Τριγώνου της Αθήνας, τα οποία ήδη έχουν εφαρμοσθεί 
αποτελεσματικά, αποφασίζουμε: 

Παρατείνουμε την ισχύ της υπ’ αριθ. ΔΜΕΟ/στ/οικ./ 
1894/Φ919 από 1.8.97 Κοινής Απόφασης των Υπουργών 
ΠΕ.ΧΩ. και Δ.Ε., Μεταφορών και Επικοινωνιών και Δημό¬ 
σιας Τάξης (ΦΕΚ 684Β/8.8.97) για ένα έτος ακόμη δηλα¬ 
δή από 11 Νοεμβρίου 1998 μέχρι και 10 Νοεμβρίου 1999 
με την εξής τροποποίηση: 

Τις κάρτες ειδικών διαδρομών για την κατ’ εξαίρεση κυ¬ 
κλοφορία και στάθμευση μέσα στο Εμπορικό τρίγωνο χο¬ 
ρηγεί πλέον το γραφείο «Ιστορικού Κέντρου της πόλεως 
των Αθηνών» του Υ.ΠΕ.ΧΩ.Δ.Ε., ύστερα από αίτηση των 
ενδιαφερομένων. 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδατης Κυβερνήσεως. 

Αθήνα, 5 Νοεμβρίου 1998 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΔΗΜΟΣΙΑΣ ΤΑΞΗΣ 

Κ. ΛΑΛΙΩΤΗΣ Φ. ΠΕΤΣΑΛΝΙΚΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 

-♦- 

Αριθ. 22587/Ε3/4366 (5) 

Ανανέωση άδειας λειτουργίας του Κεντρικού Πρακτο¬ 
ρείου Ημερήσιου και Περιοδικού Τύπου Α.Ε.». 

Ο ΥΠΟΥΡΓΟΣ 

ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/94 «Συγκρότηση της Γεν. 
Γραμματείας Τύπου και Πληροφορικών σε Υπουργείο 
Τύπου και Μέσων Μαζικής Ενημέρωσης και καθορισμός 
των αρμοδιοτήτων του». 

2. Τις διατάξεις του Π.Δ. 258/93 «Οργανισμός της Γεν. 
Γραμματείας Τύπου και Πληροφοριών του Υπουργείου 
Προεδρίαςτης Κυβέρνησης», όπως τροποποιήθηκε με το 
Π.Δ. 171/74. 

3. Τις διατάξεις του Π.Δ. 137/96 «Σύσταση Γενικής 
Γραμμστείας Ενημέρωσης στο Υπουργείο Τύπου και Μέ¬ 
σων Μαζικής Ενημέρωσης και καθορισμός των αρμοδιο¬ 
τήτων της». 

4. Τις διατάξεις του άρθρου 4 του Ν. 73/44. 

5. Τις διατάξεις του άρθρου 8 του Α Ν. 1092/38 «περί 
Τύπου». 

6. Την αριθμ. Η.Α./Φ. 10/22/10.11.82 απόφαση «περί των 
όρων ίδρυσης Πρακτορείων Εφημερίδων και Περιοδικών». 

7. Την αριθμ. ΗΑ/Φ. 10/36/23.9.83 (ΦΕΚ 569/Β/3.10.83) 
απόφαση με θέμα «Ίδρυση Πρακτορείου Εφημερίδων και 
Περιοδικών». 

8. Την αριθμ. 2984/Η/6112/11.11.88 (ΦΕΚ 839/16.11.88) 
ανανέωση άδειας λειτουργίας του Κεντρικού Πρακτορεί¬ 
ου Ημερήσιου και Περιοδικού Τύπου Α.Ε. 

9. Την τροποποίηση και κωδικοποίηση του Καταστατι¬ 
κού της Ανώνυμης Εταιρείας με την επωνυμία «Κεντρικό 
Πρακτορείο Ημερήσιου και Περιοδικού Τύπου Α.Ε » 
(ΦΕΚ 3647/17.7.1992 - τεύχος Α. Ε. και ΕΠΕ). 

10. Το αριθμ. 1304/9.9.1998 έγγραφο του Κεντρικού 
Πρακτορείου Ημερήσιου και Περιοδικού Τύπου Α.Ε. 

11. Την αριθμ. 1223/25.8.1998 αίτηση ανανέωσης άδει- 

ας λειτουργίας Πρακτορείου Εφημερίδων και Περιοδι¬ 
κών, αποφασίζουμε: 

Ανανεώνουμε από 3.10.98 και για πέντε (5) χρόνια την 
άδεια λειτουργίας του «ΚΕΝΤΡΙΚΟΥ ΠΡΑΚΤΟΡΕΙΟΥ 
ΗΜΕΡΗΣΙΟΥ και ΠΕΡΙΟΔΙΚΟΥ ΤΥΠΟΥ ΑΈ.» με έδρα την 
Αθήνα, οδός Σοφοκλέους 41. 

Το Πρακτορείο υποχρεούται στην τήρηση των όρων 
που αναφέρονται στην απόφαση αριθμ. ΗΑ/Φ.10/ 36/ 
23.9.83 περί ιδρύσεώςτου, λαμβανομένου υπόψη ότι σή¬ 
μερα λειτουργεί με 285 υπαλλήλους, 8 κέντρα διανομής 
Αθήνα-Πειραιά, 3 υποκαταστήματα επαρχίας και 222 
υποπρακτορεία επαρχίας. 

Η μη τήρηση των όρων αυτών συνεπάγεται την άρση 
της άδειας ίδρυσης και λειτουργίας του Πρακτορείου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 1998 

ΟΥΠΟΥΡΓΟΣ 

Δ. ΡΕΠΠΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώνεται η 53413/12473/98 απόφαση του Υφυ¬ 
πουργού Εσωτ. Δημ. Δ/σης και Αποκέντρωσης που δημο- 
σιεύθηκε στο ΦΕΚ 943/2.9.1998/τ. Β' λανθασμένη ως προς 
τον αριθμό πρωτοκόλλου ως «Φ 52413/12473/98» αντίτου 
ορθού «Φ. 53413/12473/98». 

(Από το Υπουργείο Εσωτερικών, Δημ. Διοίκ. & Αποκ.) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΗ * ΕΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188. 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 « 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 « 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 - 

750 - 

Παράρτημα ( Πίνακες επιτυχόντων διαγωνισμών κ.τλ.) 

5.000 

250 η 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 * 

500 - 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 “ 

500 »> 

Ανωνύμων Εταιρειών & Ε.Π.Ε. 

250.000 » 

12.500 " 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 - 

12.500 - 


" Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται πέραν των ανωτέρω αναφερομένο)ν ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

1 Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

" Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

" Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγρόφοντοι συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτό. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















